今日女友難得放假，過嚟揾小弟食lunch。女友好掛住呢度嘅牛肉餅，就去食吓...午飯時間，人多到滿瀉。嗱嗱聲先叫兩件牛肉餅...餅面煎得微焦，汁及肉餡仍然夠多，依然係獨步武林...再例牌叫咖喱牛腩配葱油餅。以往佢哋牛腩嘅水準時好時壞。今日食到嘅就係靚嘢嘞，夠軟熟入味，配合淰淰嘅薯仔及香濃嘅咖喱汁，無得彈....叫多個油豆腐粉絲湯，普普通通，冇乜特別...今日食到嘅(特別係牛腩)確實超水準...下次唔知有冇咁好彩呢?